《探芳信·甲子岁朝春，和邵伯絅》
清代·夏孙桐

岁华茜。对彩胜风含，桃符尘换。便向阳欢意，小梅透微暖。

咬春便脆休孤负，红映屠苏盏。诧儿童、令节双兼，我曾三见。

花甲纪初转。似地老天荒，五云回盼。应接芳韶，问王谢、旧堂燕。

烧灯挑菜从头数，早拭看花眼。怕因循、钿毂佳期尚晚。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。